हाइलाइट्स:
- बिहार में सालों बाद समय से पहुंचा मानसून, भागलपुर के रास्ते बिहार आया मानसून।
- अगले 24 घंटे में पूरे बिहार में मानसून के लिए बढ़िया स्थिति।
- पिछले साल देर से आया था मानसून।
बिहार में मानसून ने भारतीय मौसम विभाग (India Meteorological Department) पटना की दी गई तारीख पर राज्य में दस्तक दे दी है। इस बार मानसून भागलपुर के रास्ते बिहार पहुंचा है। अगले 24 घंटे में पूरे बिहार में मानसून के लिए बढ़िया स्थिति है। मौमस विभाग के अनुसार, पिछली साल बिहार में मानसून देर से आया था। जबकि इस साल मानसून समय से आ गया है, इसका बिहार पर अच्छा प्रभाव पड़ेगा।
बता दें, मौसम विभाग ने मानसून के बिहार आने की संभावित तारीख 13 जून से 16 जून के बीच बताई थी। भारतीय मौसम विभाग के अनुसार, मानसून बंगाल की खाड़ी से आगे बढ़ आया है और अगर उसके बढ़ने की यही गति रही तो यह जल्द ही बिहार पहुंच जाएगा। इस बार अच्छी बारिश की संभावना है।
भारतीय मौसम विभाग पटना के निदेशक विवेक कुमार सिन्हा ने बताया है कि इस बार बिहार में मानसून समय पर आ गया है। अगले 24 घंटे मानसून के लिए अहम हैं। अगर शाम तक अच्छी बारिश हो गई मानसून आने की आधिकारिक घोषणा कर दी जाएगी।
दरअसल मानसून की घोषणा के लिए तकनीकी शर्त यह होती है कि इस मौसम में बारिश भी लगातार दो दिन होनी चाहिए। अनुमान है कि 14 जून की दोपहर तक मानसून से बिहार में ठीक ठाक बारिश हो जाएगी।